Diari Oficial de la Generalitat Valenciana


Sumari del DOGV 6491, del 30-03-2011 (2011/3105)

Notificació de la interlocutòria dictada en el judici verbal número 884/2009.
-----------------------------------------------------------------------------

### Dades del document

Número de DOGV
:   6491

Data del DOGV
:   30-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3105


Organisme emissor
:   Jutjat de Primera Instància Número 1 de Paterna

Tipus de document
:   Anunci

Notificació de la interlocutòria dictada en el judici verbal número 884/2009. [2011/3105]  
Pilar Blasco Bauset, secretària del Jutjat de Primera Instància i Instrucció número 1 de Paterna, certifique:  
Que en el judici a què es fa referència, en la interlocutòria de data 11 de febrer de 2010, s'ha dictat la resolució que s'adjunta per còpia.  
  
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència.  
Paterna, 15 de febrer de 2011.- La secretària judicial: Pilar Blasco Bauset.  
Judici verbal 000884/2009  
Demandant: Distribuciones Región Este SA.  
Procuradora: Eva Domingo Martínez.  
Demandat: Romsir Group, SL Unipersonal, i Sabin Oian Rogoz.  
Procurador/a: -  
Pilar Blasco Bauset, secretària del Jutjat de Primera Instància i Instrucció número 1 de Paterna, done fe i testimoni:  
Que en les actuacions de judici verbal seguides davant d'aquest Jutjat amb el número 884/2009, s'ha dictat en el dia de hui la resolució, que, literalment, és com segueix:  
«Interlocutòria número 51/2010  
Jutgessa que la dicta: María de la Concepción Almagro Moscardó.  
Paterna, 11 de febrer de 2010  
Antecedents de fet  
Únic. En aquest procés promogut per la procuradora Eva Domingo Martínez, en nom i representació de Distribuciones Región Este, SA, contra Romsir Group, SL Unipersonal, i Sabin Oian Rogoz, ambdues parts han presentat amb aquesta data un escrit de transacció judicial, perquè siga homologat, en els termes següents, i que literalment és com segueix:  
«Al Jutjat de Primera Instància número 1 de Paterna  
384. Eva Domingo Martínez, procuradora dels tribunals, en nom de la mercantil Distribuciones Región Este, SA (DIRESA), representació que consta degudament acreditada en el judici verbal número 884/2009, sota la direcció de Vicente Bueno Palanca, lletrat 7758 del Col·legi d'Advocats de València, d'ara en avant demandant.  
I d'una altra, Sabin Oian Rogoz, amb NIE R0549130B, amb domicili al carrer Cristóbal Sorní, número 17, porta 9a, de Burjassot (46139), que intervé en el seu propi nom i dret i en representació de la mercantil Romsir Group, SL Unipersonal, titular del CIF B97/832.711.  
Que ambdues parts, que s'han posat prèviament d'acord, de conformitat amb l'article 19 de la Llei d'Enjudiciament Civil, presenten aquesta transacció perquè siga homologada judicialment, segons els pactes següents.  
Primer. El demandat assenteix completament al contingut d'aquest procediment, judici verbal número 884/2009, i reconeix els imports reclamats sense cap objecció.  
Segon. Ambdues acorden concretar el deute en l'import de mil quatre-cents cinquanta (1.450,00) euros, que comprén principal, costes, interessos i despeses del procediment esmentat, i que Sabin Ioan Rogoz, per la seua condició d'administrador i soci únic i en nom propi, admet expressament mitjançant aquest compromís, sense cap objecció.  
  
Tercer. La demandant admet el pagament ajornat en la forma que a continuació s'indicarà, atés que Sabin Ioan Rogoz, com a deutor solidari i avalista de la mercantil Romsir Group, SL, Unipersonal, assumeix expressament mitjançant aquest acord, per si mateix i en el seu propi nom, com a deute personal indistint i solidari, l'import esmentat de mil quatre-cents cinquanta (1.450,00) euros.  
Quart. Els deutors solidaris, Sabin Ioan Rogoz i la mercantil Romsir Group, SL Unipersonal, per a pagar el deute descrit, acorden amb la demandant arbitrar la següent forma de pagament: lliuraments setmanals mínims de cent (100,00) euros, tots els dilluns successius, sense cap exclusió, començant el dia 5 de juliol de 2010.  
Cinqué. L'impagament, successiu o alternatiu, de dos dels terminis pactats comportarà el venciment anticipat del deute i l'execució judicial d'aquests acords per l'import pendent més les costes i interessos.  
  
Sisé. Les parts admeten i sol·liciten el manteniment, fins a fer-ne el pagament complet d'aquest compromís, dels embargaments practicats en aquest procediment.  
Seté. Si la demandant obté dels deutors solidaris el pagament de l'import de mil quatre-cents cinquanta (1.450,00) euros, sol·licitarà que s'arxiven les actuacions, amb l'alçament previ judicial dels embargaments practicats, la cancel·lació dels quals serà assumida econòmicament pel demandat.  
I en prova de conformitat firmen aquest document en doble exemplar i només a un efecte a València, 31 de juliol de 2008.  
Firmat pel lletrat 7758 Vicente Bueno Palanca.  
Firmat per Sabin Ioan Rogoz.  
Firmat per la procuradora Eva Domingo Martínez.  
Firmat per Romsir Group, SLU.  
Fonaments de dret  
Primer. L'article 19.1 de la Llei 1/2000, d'Enjudiciament Civil (LECn), disposa que els litigants estan facultats per a disposar de l'objecte del judici, llevat de quan la llei ho prohibisca o establisca limitacions per raons d'interès general o en benefici d'un tercer.  
  
L'apartat següent afig que si les parts pretenen, com en aquest cas, una transacció judicial i l'acord és conforme amb l'anteriorment previst, serà homologat pel tribunal que conega del litigi que es pretén resoldre.  
Segon. En aquest cas, dels elements que consten en les actuacions, no es desprén que l'acord adoptat per les parts estiga prohibit per la llei, ni desconega cap de les limitacions a les quals fa referència el precepte adés esmentat; per això pertoca l'homologació de la transacció i declarar finalitzat el procés.   
Tercer. D'una altra banda, cal constatar que la part demandada ratifica la transacció perquè siga homologada.  
Part dispositiva  
1. S'homologa la transacció judicial acordada entre la part demandant Distribuciones Región Este, SA, i la part demandada Rosmir Group, SL Unipersonal, i Sabin Ioan Rogoz, en els termes exposats en els antecedents d'aquesta resolució.  
2. Se suspén la vista assenyalada per al dia de hui.  
3. Es declara finalitzat aquest procés.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Ho disposa i firma la jutgessa. En done fe».  
  
Paterna, 15 de febrer de 2011.- La secretària judicial: Pilar Blasco Bauset.